b'\n_START_ARTICLE_\nBarbara Strozzi\n_START_SECTION_\nBiografija\n_START_PARAGRAPH_\nPoetas ir libret\xc5\xb3 autorius Giulio Strozzi pripa\xc5\xbeino Barbar\xc4\x85 Stroci savo \xc4\xafvaikinta dukra. Tik\xc4\x97tina, kad ji buvo nesantuokin\xc4\x97 Strozzi ir jo ilgamet\xc4\x97s tarnait\xc4\x97s Isabella Garzoni dukra. Stroci buvo pakrik\xc5\xa1tyta \xc5\xa0ventosios Sofijos ba\xc5\xbeny\xc4\x8dioje Venecijoje._NEWLINE_Giulio Strozzi skatino savo dukros muzikin\xc4\xaf talent\xc4\x85; jis \xc4\xafk\xc5\xabr\xc4\x97 akademij\xc4\x85, kurioje Stroci pasirodydavo vie\xc5\xa1ai. Ta\xc4\x8diau dainavimas nebuvo jos vienintelis talentas\xc2\xa0\xe2\x80\x93 Stroci taip pat sugeb\xc4\x97jo ra\xc5\xa1yti muzik\xc4\x85, tod\xc4\x97l savo t\xc4\x97vo padedama ji mok\xc4\x97si pas kompozitori\xc5\xb3 Francesco Cavalli._NEWLINE_Barbara Stroci gyveno gana ram\xc5\xb3 gyvenim\xc4\x85. Susilauk\xc4\x97 keturi\xc5\xb3 vaik\xc5\xb3, bent trys i\xc5\xa1 j\xc5\xb3\xc2\xa0\xe2\x80\x93 nuo to paties vyro._NEWLINE_Stroci mir\xc4\x97 1677\xc2\xa0m. b\xc5\xabdama 58-eri\xc5\xb3. Manoma, jog ji palaidota Eremitani ba\xc5\xbeny\xc4\x8dioje.\n_START_SECTION_\nMuzika\n_START_PARAGRAPH_\nStroci buvo laikoma \xe2\x80\x9eproduktyviausia Venecijos spausdintos pasaulietin\xc4\x97s muzikos kompozitore am\xc5\xbeiaus viduryje\xe2\x80\x9c. Jos k\xc5\xabryba ypatinga ir tuo, jog ji ra\xc5\xa1\xc4\x97 tik pasaulietin\xc4\x97 vokalin\xc4\x99 muzik\xc4\x85, su viena i\xc5\xa1imtimi\xc2\xa0\xe2\x80\x93 vieno sakralini\xc5\xb3 dain\xc5\xb3 tomu. Stroci buvo \xc5\xbeinoma d\xc4\x97l poeti\xc5\xa1kumo bei kompozicinio talento._NEWLINE_Beveik trys ketvirtadaliai jos spausdint\xc5\xb3 darb\xc5\xb3 buvo para\xc5\xa1yti sopranui, yra darb\xc5\xb3 ir kitiems balsams. Jos muzikin\xc4\x97s kompozicijos kyla i\xc5\xa1 Seconda practica tradicijos. Stroci muzika primena Cavalli dvasi\xc4\x85, ta\xc4\x8diau jos muzika lyri\xc5\xa1kesn\xc4\x97 ir daug labiau priklausoma nuo gryno balso skambesio. Daug jos dain\xc5\xb3 tekst\xc5\xb3 buvo para\xc5\xa1yti jos t\xc4\x97vo. V\xc4\x97liau tekstus ra\xc5\xa1\xc4\x97 jos t\xc4\x97vo kolegos arba ji pati.'